CELEX: C2006/010/44
Language: et
Date: 2006-01-14 00:00:00
Title: Kohtuasi T-377/05:  5. oktoobril 2005  esitatud hagi — Seegmuller  versus  komisjon

14.1.2006   
            
            
               ET
            
            
               Euroopa Liidu Teataja
            
            
               C 10/22
            
         5. oktoobril 2005 esitatud hagi — Seegmuller versus komisjon
   (Kohtuasi T-377/05)
   (2006/C 10/44)
   Kohtumenetluse keel: prantsuse
   Pooled
   
      Hageja: Magali Seegmuller (Ukkel, Belgia) (esindaja: advokaat K. H. Hagenaar)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada Euroopa Komisjoni ametisse nimetava asutuse 5. juuli 2005. aasta otsus, mis takistab hagejal määratud lähetusse siirdumast ning asumast tööle Guinea Conakry delegatsiooni haldusjuhina;
            
         
               —
            
            
               tunnustada põhimõtteliselt hageja õigust tema kahjude hüvitamise nõude, mis tuleneb kostja poolt põhjustatud materiaalsest ja moraalsest kahjust, suuruse hilisemale arvutamisele;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, komisjoni lepinguline teenistuja, esitas oma kandidatuuri haldusjuhi ametikohale Kongo Vabariigis (vaba ametikoha teade COM/2004/2982/F). 5. jaanuaril 2005 teatati talle, et ta oli konkursi edukalt läbinud. Komisjoni välissuhete peadirektoraat küsis, kas ta oleks valmis vastu võtma kohta ühes teises delegatsioonis ning hageja oli nõus, et teda nimetataks ametisse Guineasse Conakrysse.
   Nagu tavaks, läbis hageja Guineasse Conakry delegatsiooni minekuks meditsiinilise kontrolli. 17 märtsi 2005. aasta teates leidis komisjoni meditsiininõukogu, et hagejal puuduvad nõutavad füüsilised eeldused, et oma ametikohustusi nimetatud delegatsioonis täita. Selle teate peale teatas välissuhete peadirektoraat hagejale, et ta ei saa Guinea Conakrysse tööle asuda. Hageja esitas viimatinimetatud otsuse peale kaebuse, mis jäeti 5. juuli 2005. aasta vaidlustatud otsusega rahuldamata.
   Oma hagiavalduse toetuseks väidab hageja, et peadirektoril puudus pädevus 15. aprilli 2005. aasta otsuse vastu võtmiseks ning et samuti on kuritarvitatud võimu. Lisaks viitab ta komisjoni meditsiininõukogu väidetavatele hindamisvigadele, kelle 17. märtsi 2005. aasta aruandes ei ole hageja sõnul ühtegi arusaadavat seost sealsete meditsiiniliste järelduste ja nendest tulenevate järelduste vahel.